burgasdotpro/wikipedia huggingface dataset:
Henri Richard

Henri Richard, celým menom Joseph Henri Richard (* 29. február 1936, Montreal, Kanada† 6. marec 2020, Laval) bol kanadský hokejový útočník a hráč klubu Montreal Canadiens počas rokov 1955 až 1975. Je mladším bratom slávneho strelca Maurica Richarda a kvôli svojej výške mal prezývku The Pocket-Rocket.
Henri bol o 15 rokov mladší ako Maurice, hrával na pozícií centra. Za Montreal odohral rekordných 20 sezón, počas ktorých vyhral 11-krát Stanley Cup, čo je najviac spomedzi všetkých hráčov v histórii ligy. V NHL odohral spolu 1 259 zápasov v ktorých zaznamenal 1 046 bodov.
Roderich Menzel

Roderich Menzel (* 13. apríl 1907, Liberec – † 18. október 1987, Mníchov, Nemecko) bol český a nemecký tenisový hráč. V Davisovom pohári reprezentoval Česko-Slovensko aj Nemecko. Medzi jeho najväčšie úspechy patrí účasť vo finále zmiešanej štvorhry na majstrovstvách USA (predchodca US Open) spolu s Kay Stammersovou a účasť vo finále dvojhry majstrovstiev Francúzska (predchodca French Open) v roku 1938.
Pochádzal z rodiny sudetských Nemcov. Tenisom sa začal zaoberať ako dorastenec. V roku 1928 debutoval v daviscupovej reprezentácii Česko-Slovenska, ktoré reprezentoval až do roku 1938 (spolu zaznamenal 53 výhier a 22 prehier a bilanciou 40 výhier, 12 prehier v dvojhre sa stal najúspešnejším singlovým hráčom česko-slovenským i českým), odvtedy reprezentoval Nemecko, spolu zaznamenal 8 výhier a jednu prehru. Celkovo vyhral v Davisovom pohári 61 zápasov a 23 prehier, z toho v dvojhre 47 výhier a 13 prehier.
V rokoch 1933, 1934, 1935, 1937 získal tituly majstra Česko-Slovenska v dvojhre a v rokoch 1932, 1933, 1935, 1936 v štvorhre. V roku 1934 bol umiestnený na piatom mieste svetového rebríčka.
Henner Henkel

Henner Henkel (* 9. október 1915, Berlín, Nemecko – † 3. december 1942, Stalingrad, Rusko) bol nemecký tenista. Medzi jeho najväčšie úspechy patrí víťazstvo v dvojhre i štvorhre na majstrovstvách Francúzska (French Open) 1937, víťazstvo v štvorhre na majstrovstvách USA (US Open) v roku 1937 a účasť vo finále štvorhry vo Wimbledone aj majstrovstiev Austrálie (Wimbledon a Australian Open) v roku 1938.
Reprezentoval Nemecko v Davisovom pohári od roku 1934 do roku 1939, spolu zaznamenal 49 výhier a 17 prehier, z toho v dvojhre 33 výhier a 13 prehier. V roku 1937 sa stal iba druhým Nemcom, ktorý vyhral majstrovstvá Francúzska, prvý bol jeho deblový partner, s ktorým vyhral majstrovstvá v štvorhre, Gottfried von Cramm. V roku 1936 bol na svete deviaty, v roku 1939 šiesty.
Zomrel v bitke o Stalingrad.
Portsmouth FC

Portsmouth FC je anglický futbalový klub z Portsmouthu hrajúci The Championship. Majú prezývku "Pompey". Klub sa v roku 2003 prebojoval do Premier League. V rokoch 1949 a 1950 vyhrali futbalovú ligu. V roku 2010 sa neudržal v Anglickej elite a vypadol so Coca Cola Champions Ship. Momentálne sa klub náchadza v League One, čo je 3. anglicka liga.
Undulácia

Undulácia môže byť:
Vlny (film z roku 2024)

Vlny je český film režiséra Jiřího Mádla z roku 2024 o príbehu dvoch bratov v pozadí udalostí okolo Československého rozhlasu v rokoch 19671968. Film mal celosvetovú premiéru na filmovom festivale v Karlových Varoch. Titulnú pieseň „Vlny“ k filmu zložila a naspievala Ewa Farna.
Dej.
Aby jeho 17-ročný brat Pavel („Pája“) mohol naďalej chodiť do školy, starší brat Tomáš pracuje a preberá za neho aj iné povinnosti. Obaja rodičia bratov zomreli. Tomáš sa úplnou náhodou zamestná ako technik v Československom rozhlase, kde pracuje pre skupinu poctivých a vzdorujúcich cenzúre komunistickej strany. Medzi týchto mužov a ženy patria Milan Weiner, Jiří Dienstbier, Věra Šťovíčková, Jan Petránek a Luboš Dobrovský.
Tomáš je vo svojej novej tvorbe obklopený ľuďmi, ktorí vedia veci, o ktorých ani netušil, hovoria mnohými jazykmi a vo svojej novinárskej práci sa sústreďujú výlučne na pravdu.
Chan-Tengri

Chan-Tengri je druhý najvyšší vrch Ťanšanu, vysoký Leží na hranici Kirgizska s Kazachstanom, neďaleko hraníc s Čínou. Je to najvyšší vrch Kazachstanu.
Chan-Tengri je mohutná mramorová pyramída pomerne pravidelného tvaru. Jeho mramorová stavba mu niekedy dodáva červenkastú farbu a v Kazachstane ho nazývajú aj "Krvavý vrch". Je považovaný za jeden z najkrajších vrchov na svete. V okolí vrchu je najväčšie zaľadnenie v Ťan-šane.
Až do roku 1943 bol Chan-Tengri považovaný za najvyšší vrch Ťan-šanu. Jeho geologická výška je , ľadovo-snehová pokrývka na vrchole ho zvyšuje o 1015 metrov.
Chan-Tengri patrí medzi nebezpečné vrchy. Jeho severná stena meria vyše . Sú tu časté búrky a lavíny. V roku 2004 sa z vrchu odtrhol kus ľadovca a nasledujúci zosuv lavíny snehu a skál si vyžiadal 11 mŕtvych.
Ako prvý vystúpil na vrchol v roku 1931 Ukrajinec Michail Pogrebeckij. Slovenský prvovýstup sa podaril v roku 1989 Zoltánovi Demjánovi.
Pozdĺžne vlnenie

Pozdĺžne vlnenie alebo longitudinálne vlnenie je vlnenie, pri ktorom sú kmity častíc prostredia v smere postupu vlnenia. Príkladom sú zvukové vlny (v plynoch).
Cirkulárne vlnenie

Cirkulárne vlnenie je vlnenie, pri ktorom častice prostredia kmitajú v kruhových dráhach, ktorých roviny sú rovnobežné so smerom postupu vlnenia. Príkladom je vlnenie na vodnej hladine.
Zrakové pole

Zrakové pole alebo zorné pole je časť priestoru, ktorú možno vidieť okom pozerajúcim sa nehybne vpred. 
Normálne zrakové pole je možnosť vnímať predmety v okolí asi 180 stupňov vertikálne i horizontálne na periférii oboch očí. Umožňuje to identifikovať vizuálne podnety, ktoré nie sú priamo pred nami a chráni nás pred pádmi pri prekážkach. 
Porucha periférneho videnia znamená problémy v orientácii v prostredí a v samostatnom pohybe. Vysoký stupeň straty zrakového poľa nazývame tunelové videnie. Je sprievodným znakom niektorých ochorení zraku (retinitis pigmentosa), iné poruchy zrakového poľa sú viac rozšírené pri poškodení zraku (glaukom, atrofia očného nervu, odlúpenie sietnice, retinopatia nedonosených, ...). 
Pri poškodení centrálneho zrakového poľa nie sú niektoré časti obrazu alebo napísaného slova viditeľné, čo podnecuje tvorbu kompenzačných zručností, napr. excentrické zrakové vnímanie (sledovanie bokom). 
Kvalita centrálneho zrakového poľa je veľmi dôležitá pri plnení vizuálnych úloh ako je čítanie. Centrálne zrakové pole môže byť poškodené zrastmi alebo čiernymi škvrnami. Najčastejším dôvodom straty centrálneho zrakového poľa sú rôzne druhy degenerácie žltej škvrny.
Adeodat

Adeodat (lat. Adeodatus) môže byť:
Sierra Nevada (Španielsko)

Sierra Nevada je pohorie v Španielsku. Leží v Andalúzii, neďaleko Granady, od Stredozemného mora. Najvyšší vrch, Mulhacén, vysoký , je zároveň najvyšším vrchom Pyrenejského polostrova. Na vrchu "Pico de la Veleto" () sa nachádza najjužnejšie položený ľadovec Európy a na "Loma de Dilar" () sa nachádza astronomické observatórium. Časť pohoria je súčasť "Národného parku Sierra Nevada"
Sierra Nevada je významné turistické a lyžiarske stredisko. pravidelne sa tu konajú preteky svetového pohára v alpskom lyžovaní. V roku 1996 sa tu konali majstrovstvá sveta.
Boris Valábik

Boris Valábik (* 14. február 1986, Nitra) je bývalý slovenský profesionálny hokejový obranca, policajt a moderátor Športu TV JOJ.
Hráčska kariéra.
Valábik je odchovancom Nitry. V roku 2004 bol draftovaný klubom Atlanta Thrashers. Nasledujúce tri sezóny hrával za tím Kitchener Rangers (OHL). Sezónu 2006/07 odohral za farmársky klub Atlanty, Chicago Wolves. V NHL debutoval v sezóne 2007/08. Za Atlantu v NHL odohral 80 stretnutí, v ktorých mal sedem asistencií a 210 trestných minút. Taktiež je bývalým hráčom klubu Wilkes Barre Scranton Penguins v AHL. V sezóne 2011/2012 na farme Pittsburghu odohral kvôli zraneniu kolena a ruky len 3 zápasy. Pred ročníkom 2012/2013 sa rozhodol pre návrat do Európy a s českým klubom HC Kometa Brno sa dohodol na ročnej zmluve. Po 29 zápasoch odohraných v Českej extralige sa vrátil späť za oceán, kde sa dohodol na spolupráci s tímom Portland Pirates (AHL). V sezóne 2013/2014 obliekal dres slovenského extraligového klubu ŠHK 37 Piešťany, v 18 zápasoch zaznamenal 5 bodov "(1+4)". Pred sezónou 2014/2015 bol na skúške v kazašskom klube Saryarka Karaganda, kde napokon neuspel. Následne sa dohodol na zmluve s tímom kazašskej najvyššej súťaže Arystan Temirtau. Po tom, čo mal jeho klub existenčné problémy sa upísal do konca sezóny Arlanu Kokšetau. V drese Arlanu nastúpil vrátane play-off na 33 zápasov, v ktorých získal 20 bodov (3+17). Po sezóne strávenej v Kazachstane sa upísal anglického mužstvu Coventry Blaze (EIHL). V Coventry sa stal v sezóne 2015/16 surevénne najtrestanejším hráčom ligy s 339 trestnými minútami. Jeho posledným kariérnym pôsobiskom sa stalo v sezóne 2016/17 EHC Lustenau hrajúce v Alpskej Hokejovej Lige. V klube hral do Vianoc, po nich sa rozhodol s hokejom skončiť vo veku 30 rokov a začal sa venovať štúdiu na policajnej akadémii.
Reprezentácia.
Bol nominovaný trénerom Jánom Filcom na Majstrovstvá sveta 2009 vo Švajčiarsku.
Glen Murray

Glen Murray (* 1. november 1972, Halifax, NS) je bývalý kanadský hokejový utočník. V drese Boston Bruins, Pittsburgh Penguins a Los Angeles Kings odohral spolu 16 sezón v NHL. Za získal zlatú medailu z MS 2004. Po skončení kariéry pôsobil ako konzultant v organizácií Los Angeles Kings.
Murray sa narodil v Halifaxe v Novom Škótsku, vyrastal v oblasti Bridgewater a hral juniorský hokej za Sudbury Wolves v Ontario Hockey League (OHL). Murray strávil v drese Wolves tri sezóny a v poslednom ročníku nazbieral 84 bodov.
Bol zvolený v prvom kole draftu, celkovo 18. Bostonom Bruins vo vstupnom drafte NHL v roku 1991. Strávil štyri sezóny v Bruins a potom bol vymenený do Pittsburghu Penguins s Bryanom Smolinskim za Kevina Stevensa a Shawna McEacherna. Murrayove pôsobenie za Penguins trval len niečo vyše roka a nakoniec opäť zmenil pôsobisko; tentoraz ho vymenili do Los Angeles Kings za Eda Olczyka. Murray zaznamenal úspech s Kings, počas svojho päťročného pôsobenia bol produktívny, ale 24. októbra 2001 bol opäť súčasťou výmeny. Tentoraz bol vymenený späť do Bostonu Bruins s Jozefom Stümpelom za Jasona Allisona a Mikka Elorantu.
V júli 2002 podpísal Murray dvojročný kontrakt s Boston Bruins.
Murray dosiahol svoju najproduktívnejšiu sezónu v rokoch 2002-03, keď za Bruins zaznamenal 92 bodov (44 gólov a 48 asistencií) a v roku 2003 si vybojoval miesto v Zápase hviezd NHL.
V auguste 2005 podpísal Murray s Bruins štvorročné predĺženie zmluvy na 16,6 milióna dolárov.
V novembri 2008 podstúpil Murray operáciu členka a tvrdil, že to bolo dôsledkom zranenia, ktoré utrpel počas hry v sezóne 2007/08. V dôsledku toho jeho agent podal žalobu proti Boston Bruins. Bruins skončili víťazstvom v arbitráži a 23. júla 2008 bol Murray vyradený z klubu Bruins. O tri dni neskôr, 26. júla, Bruins oznámili odkúpenie Murrayho zmluvy, aby uvoľnili priestor pre platový strop.
Štátna rada Slovenskej republiky

Štátna rada Slovenskej republiky bola ustanovená podľa ústavného zákona v júli 1939. Mala byť zložená z najváženejších ľudí štátu a slúžiť prostredníkom medzi prezidentom, snemom, vládou a politickými stranami (podávať prezidentovi republiky a vláde dobrozdania). 
Rada mala (ústava hlava 5, § 52) rozhodovať o zložení snemu (zostaviť kandidátnu listinu pre voľby do snemu) a zbavovaní poslancov poslaneckého mandátu. Mala aj možnosť predkladať návrhy zákonov. Jej úlohou bolo aj vykonávať funkciu najvyššieho ústavného súdu v prípadoch, keby snem podal žalobu na prezidenta, členov vlády alebo členov snemu. 
Štátna rada nemala vlastnú výkonnú moc, sama nemohla nikoho obžalovať. Vo vážnych otázkach celoštátneho charakteru mohla podávať všetkým orgánom štátu odporúčania, ale čisto nezáväzné. 
Štátna rada (ústava hlava 5, § 51) sa skladá z minimálne 20 členov : 
Zloženie Štátnej rady SR v jej I. funkčnom období (1940 - 1943).
Prvé ustanovujúce zasadanie Štátnej rady bolo stanovené na 6. augusta 1940. Konalo sa v prezidentskom paláci. Zasadanie otvoril a viedol prezident Dr. Jozef Tiso. Po zložení sľubu všetkých členov sa konala voľba predsedu a podpredsedov.
Zloženie Štátnej rady SR v jej II. funkčnom období (1943 - 1945).
Pri skladaní členov Štátnej rady v II. funkčnom období sa prihliadalo, aby členovia nezasadali vo vláde ani v sneme. 
Členstvo v Štátnej rade nebolo honorované, bola to čestná funkcia. Jedinou výhodou bol ročný voľný lístok na cestovanie železnicou.
Parantéza

Parantéza je vetná štylistická figúra. Doplnková informácia vo vete, ktorá vysvetľuje predchádzajúcu časť, teda vložená bočná veta, ktorá dopĺňa hlavnú vetu.
A Design for Life

„A Design for Life“ je názov pesničky skupiny Manic Street Preachers a prvý singel z albumu "Everything Must Go". Pieseň bola vydaná v roku 1996.
Benedikt VI.

Benedikt VI. (* ?, Rím – † júl 974?, Rím) bol pápežom od 9. januára 973 až do svojej smrti.
Kontrola cyklickým kódom

Kontrola cyklickým kódom alebo cyklická kontrola (, skrátene "CRC") je druh kontrolného súčtu používaného na kontrolu správnosti prenášaných údajov v telekomunikačnej technike a počítačových sieťach, ako aj uložených údajov na pamäťových médiách ako je napríklad pevný disk.
Na základe jednotlivých bitov sa vypočítava zabezpečovací údaj. Ten sa na konci celého bloku porovná so zabezpečovacím údajom, ktorý podľa rovnakých pravidiel vypočítal odosielateľ a pripojil k prenášanému bloku dát. Ak sa tieto dva údaje zhodujú, dá sa prenesený blok s vysokou pravdepodobnosťou predpokladať za správny. K výpočtu zabezpečovacieho údaju nám postačí jednoduchý posuvný register, umožňujúci operáciu EX-OR (tj. výhradné ALEBO jednotlivých bitov) s pevne danou maskou. Hodnota tejto masky je jednoznačne určená tzv. generujúcim polynómom (generating polynomial), na ktorom musia byť príjemca i odosielateľ vopred dohodnutí. Použiteľných polynómov týchto tvarov je viacej. V sieťovej komunikácií sa najčastejšie používa ireducibilný (nerozložiteľný) polynóm formula_1, doporučený organizáciou CCITT.
Kontrola cyklickým kódom - ako každý kontrolný súčet - mierne zväčšuje redundanciu správy, ale zvyšuje jej spoľahlivosť.
Vlajka Jersey

Vlajka Jersey má biele pole s červeným uhlopriečnym krížom sv. Patrika. V hornom trojuholníkovom poli je červený štít s tromi žltými levmi (formou pečate ju ostrovu udelil kráľ Eduard I. roku 1279) doplnený korunou Plantagenetov.
V tejto podobe bola vlajka schválená roku 1981, bez znaku sa neoficiálne používala už asi sto rokov.
Strieborný potok

Strieborný potok môže byť:
Vlajka Guernsey

Vlajka Guernsey má biele pole s červeným stredovým svätojurským krížom, na ktorom je položený žltý kríž z koruhvy Viliama Dobyvateľa, tak ako je vyobrazený na bayeuxskej tapisérii, kde je znázornená bitka pri Hastingse v roku 1066.
Vlajka bola zavedená roku 1985. Bez žltého kríža sa používala od roku 1935.
CRC

CRC môže byť:
Rozdružovanie

Rozdružovanie je proces pri úprave nerastných surovín, pri ktorom sa rozdeľuje vyťažená ruda – rubanina na koncentrát, bohatý na úžitkovú zložku a na odpad, ktorý obsahuje prevažne neužitočné horniny. Niekedy vzniká pri rozdružovaní aj medziprodukt, v ktorom oddelenie nie je dostatočné vplyvom vlastností suroviny.
Predpokladom pre úspešné rozdružovanie je vzájomná odlišnosť jednotlivých zložiek z pohľadu ich fyzikálnych alebo chemických vlastností. 
Metódy rozdružovania.
Podľa toho, aký fyzikálny princíp sa v procese využije sa rozdružovanie rozdeľuje na:
Externé odkazy.
Hutnícka fakulta TU Košice
Čiarový kód

Čiarový kód je strojom čitateľné označovanie tovarov pomocou hrubých a tenkých čiar oddelených medzerami.
Existuje veľké množstvo rôznych druhov čiarových kódov, najpoužívanejší je kód EAN. Väčšina čiarových kódov kóduje iba číslice, ale moderné čiarové kódy môžu kódovať všetky znaky ASCII.
Na tlač čiarových kódov sa používajú špeciálne tlačiarne čiarových kódov, ale možno ich tlačiť aj pomocou univerzálnych tlačiarní schopných pracovať v grafickom móde.
Na snímanie čiarových kódov sa používajú snímače čiarových kódov, ktoré sú založené buď na technológii CCD alebo snímajú pomocou lasera. 
Čiarové kódy spadajú do oblasti tzv. "automatickej identifikácie" alebo inak povedané do oblasti "registrácie dát bez použitia klávesov". Najdôležitejšími praktickými parametrami čiarového kódu je hustota a kontrast kódu. Množstvo zakódovanej informácie na jednotku dĺžky určuje hustota a druh kódu. Pre kódovanie menšieho počtu znakov sa používajú lineárne kódy, väčší objem informácií sa úspešne kóduje do dvojrozmerných kódov.
CCD

CCD môže byť:
Taylorcraft Auster

Taylorcraft Auster bolo britské spojovacie a porozovacie lietadlo používané v druhej svetovej vojne. Prvý prototyp vzlietol roku 1939, vyrábal sa od roku 1940 do roku 1946. Stroj prechádzal obmenami, boli vyrobené typy Mk.I. až Mk.V. v celkovom počte 1417 kusov.
Použitie.
Auster, odvodený amerického lietadla Taylorcraft s pancierovým štítom pre pilota, používala RAF v druhej svetovej vojne ako ľahké styčné a pozorovacie lietadlo. V 60. rokoch minulého storočia túto úlohu prevzali vrtuľníki.
Istropolitan (spolok)

Slovenský katolícky akademický spolok ISTROPOLITAN je spolok, ktorý združuje študentov a absolventov bratislavských vysokých škôl, ktorí sa hlásia ku katolíckej viere.
Slovenský katolícky akademický spolok ISTROPOLITAN bol založený v roku 1993 v Bratislave. Je členom Európskeho kartelového zväzu (EKV), s ktorým ho spájajú spoločné ideové zásady. Spolok ISTROPOLITAN sa taktiež hlási k historickému odkazu katolíckeho vysokoškolského študentstva z čias prvej ČSR a Slovenského štátu, ktoré bolo združené v Ústredí slovenského katolíckeho študentstva a rozvíjalo sa predovšetkým na pôde katolíckeho vysokoškolského internátu Svoradov v Bratislave. 
Štyrmi základnými princípmi, ktoré sú spoločné pre všetky spolky združené v EKV, a teda aj pre ISTROPOLITAN, sú: RELIGIO, PATRIA, SCIENTIA a AMICITIA.
Členmi spolku ISTROPOLITAN sú študenti rôznych odborov bratislavských univerzít a vysokých škôl a akademici s ukončeným štúdiom, ktorí pracujú v mnohých zaujímavých sférach našej spoločnosti. Riadnym členom sa môže stať muž, ktorý je katolík, študent vysokej školy a absolvoval ročné skúšobné obdobie. 
Svoje princípy spolok ISTROPOLITAN napĺňa kultúrno - spoločenskou činnosťou ako napríklad diskusie a semináre na rozličné témy, spoločenské, športové či zábavné akcie pre členov i sympatizantov, ale aj spoločné duchovné či náboženské podujatia. 
Miestom pravidelného stretávania spolku ISTROPOLITAN bol vysokoškolský internát Svoradov na Svoradovej ulici v Bratislave, aktuálne vináreň Spirit of wine na Obchodnej.
Zborník "V tieni červenej hviezdy".
V roku 2007 vydal Istropolitan zborník "V tieni červenej hviezdy. Prenikanie sovietizácie do slovenskej (československej) armády v rokoch 1944 - 1948." Obsahuje texty historikov Miloslava Čaploviča, Martina Lacka, Róberta Letza, Alexa Maskalíka, Mareka Syrného, Michala Šmigeľa a Mariana Uhrina, ktoré odzneli na vedeckej konferencii, ktorú spolok zorganizoval 27. 10. 2006. Zborník zostavil a úvod k nemu napísal historik Mgr. Peter Šoltés, PhD. 
Pamätník na Sakrakopci.
8. mája 2010 spolok Istropolitan postavil na mieste pádu bulharského lietadla na Sakrakopci nad Račou za účasti pozostalých obetí a bulharského popa menší pamätník so stručným popisom tragédie.
Maslo (rozlišovacia stránka)

Maslo môže byť:
Eurovízia

Eurovízia (po angl., fr., nem. "Eurovision") je inštitúcia v rámci Európskej vysielacej únie (EBU/UER) so sídlom v Ženeve, ktorá predovšetkým združuje televízne stanice európskych (pôvodne do roku 1992 západoeurópskych) televíznych staníc, ale vytvorila asociačné vzťahy aj s televíznymi stanicami na iných kontinentoch. 
Založená bola v roku 1950 s úlohou organizovať výmenu televíznych programov. V roku 1993 bola do nej začlenená Intervízia, s ktorou už od roku 1960 príležitostne spolupracovala. 
Eurovízia ponúka tieto služby/oddelenia:
Istropolitan

Istropolitan môže byť:
USS Samoa (CB-6)

USS Samoa (CB-6) bol nikdy nepostavený bojový krížnik triedy Alaska USA. Rozhodnutie o stavbe bolo zapríčinené obavami USA z nasadenia podobných typov Japonskom, k ničeniu konvojov USA.
Stavba.
Stavba bola nariadená 9. septembra 1940 v New York Shipbuilding Corporation v Camden (New Jersey). Plánovaná dostavba krížnika bola 1. decembra 1946. Avšak všetok potrebný materiál bol použitý na urgentnejšie projekty, ako stavba lietadlových lodí, torpédoborcov a ponoriek. Kýl nebol z tohto dôvodu nikdy položený a vzhľadom na neschopnosť Japonska postaviť pôvodne plánované jednotky bola nakoniec stavba "Samoi" definitívne zrušená 24. júna 1943.
USS Puerto Rico (CB-5)

USS Puerto Rico (CB-5) bol nikdy nepostavený bojový krížnik triedy Alaska USA. Rozhodnutie o stavbe bolo zapríčinené obavami USA z nasadenia podobných typov Japonskom, k ničeniu konvojov USA.
Stavba.
Stavba bol nariadený 19. júla 1940 v New York Shipbuilding Corporation v Camden (New Jersey). Avšak všetok potrebný materiál bol použitý na urgentnejšie projekty, ako stavba lietadlových lodí, torpédoborcov a ponoriek. Kýl nebol z tohto dôvodu nikdy položený a vzhľadom na neschopnosť Japonska postaviť pôvodne plánované jednotky bola nakoniec stavba "Puerto Rico" definitívne zrušená 24. júna 1943.
Istropolitan (noviny)

Istropolitan (s podtitulkom "Noviny o Bratislave a Strednej Európe") sú noviny vychádzajúce v Bratislave od roku 2006 každé 2 týždne.
Sú distribuované zvláštnym spôsobom, rozdávajú sa priamo v uliciach mesta zadarmo.
Ťažiskovými témami sú témy týkajúce sa Bratislavy a okolitých miest (napríklad Viedeň a iné mestá regiónu) a ich vzájomnou spoluprácou.
USS Philippines (CB-4)

USS Philippines (CB-4) bol nikdy nepostavený bojový krížnik triedy Alaska USA. Rozhodnutie o stavbe bolo zapríčinené obavami USA z nasadenia podobných typov Japonskom, k ničeniu konvojov USA.
Stavba.
Stavba bola nariadená 19. júla 1940 v New York Shipbuilding Corporation v Camden (New Jersey). Avšak všetok potrebný materiál bol použitý na urgentnejšie projekty, ako stavba lietadlových lodí, torpédoborcov a ponoriek. Kýl nebol z tohto dôvodu nikdy položený a vzhľadom na neschopnosť Japonska postaviť pôvodne plánované jednotky bola nakoniec stavba "Philippines" definitívne zrušená 24. júna 1943.
Internetový robot

Internetový robot skrátene bot je počítačový program, ktorý pre svojho majiteľa opakovane vykonáva nejakú rutinnú činnosť na internete - obvykle odosiela a spracováva požiadavky na služby vzdialených serverov.
Príklady robotov.
Častým príkladom robotov sú vyhľadávací roboti internetových vyhľadávačov, v angličtine crawler, spider, gatherer . Tento typ robotov prechádza jednotlivé webové stránky, hľadá na nich odkazy na nové stránky, indexuje obsah spracovávaných stránok a umožňuje ich následné prehľadávanie. Podobným príkladom môže byť robot na kontrolu odkazov (linkchecker). Prechádza zadanú množinu stránok (opäť nasleduje odkazy) a hľadá na nich neplatné odkazy. Robot môže informácie do stránok aj vkladať, existujú napr. roboti vkladajúci komentárový spam. Takýto robot vyhľadáva formuláre na webe a vkladá do nich reklamný text.
Existujú taktiež roboti, ktorí získavajú emailové adresy do databáz pre rozosielanie spamu a to vyhľadávaním na internete. E-mail obvykle rozpoznajú podľa prítomnosti zavináča – @. Preto sa odporúča e-mailové adresy na internete nezverejňovať priamo, ale pre človeka jednoducho pochopiteľným spôsobom ich opísať, napr. meno (zavináč) doména.sk.
Spamovací roboti však e-mailové adresy môžu získať taktiež sledovaním odpovedí vzdialených SMTP serverov. Uskutočňujú na vzdialený poštový server tzv. slovníkový útok, kedy sa pokúšajú doručiť e-mail na adresy zložené z obvyklých mien a priezvisk, obľúbených názvov a prezývok . Tieto adresy sú preto ohrozenejšie. Ako protiopatrenie sa odporúča napr. rozšírenie adresy o ďalšie znaky.
Robot nemusí pracovať len s webovými stránkami, IRC robot môže počúvať na IRC kanály a reagovať na zaslané príkazy, či do IRC kanálu nejakú konverzáciu odosielať.
Benedikt VII.

Benedikt VII. (* ?, Rím – † 10. júl 983, Rím) bol pápežom od októbra 974 až do svojej smrti.
Benedikt VIII.

Benedikt VIII., rodným menom Theophylactus (980?, Rím – † 9. apríl 1024, Rím) bol pápežom od 18. mája 1012 až do svojej smrti.
Benedikt XI.

Blahoslavený Benedikt XI. (rodený Niccolò Boccasini; * 1240, Treviso – † 7. júl 1304 Perugia) bol dominikánsky mních, 9. generál dominikánskeho rádu (1296-1298) a od 22. októbra 1303 až do svojej smrti pápež katolíckej cirkvi. 
Rýchlo si získal dôveru pápeža Bonifáca VIII., ktorý ho vymenoval za kardinála v roku 1298 a často ho vysielal na mierové a diplomatické misie do Uhorska a Francúzska. Keď sa rozpútal konflikt medzi Bonifácom a kráľom Francúzska Filipom IV. Pekným, postavil sa na stranu pápeža, zariaďujúc dokonca to, aby nikto z dominikánov nespochybňoval zvrchovanosť pápeža a jeho legitímnosť vládnutia v cirkvi. Keď kráľovský agent Guillaume de Nogaret spolu s predstaviteľmi pápežovi znepriatelenej rodiny Colonna uniesli Bonifáca a uväznili ho v Angani, Boccasini bol jedným z dvoch kardinálov, ktorí sa jednoznačne postavili proti únosu a zabezpečili vyslobodenie pápeža. Po smrti Bonifáca VIII., ktorá nadišla o mesiac neskôr, to bol práve Boccasini ktorý získal uznanie konkláve a bol vybraný za pápeža, prijímajúc meno Benedikt. Konkláve bolo jedným z najkratších v histórii pápežstva. 18 kardinálov mysliac o im hroziacom nebezpečenstve zo strany Nogareta, ukončili obrad za necelý deň.
Mieril k uhladeniu sporu s Filipom IV. Pekným aj s rodinou Colonna. Odvolal exkomunikáciu vznesenú na kráľa Bonifácom VIII., nemohol však odpustiť Nogaretovi a bezprostredným účastníkom únosu, ktorých exkomunikoval 7. júna 1304. O mesiac neskôr, po zjedení čerstvých fíg zomrel náhle a prekvapujúco v Perugii na dyzentériu, čo je dôvodom podozrení, že bol otrávený prívržencami Nogareta. V podstate všetci nasledujúci pápeži, počínajúc Klementom V., zostávali pod mocným vplyvom kráľa Francúzska a sám Klement V. preniesol pápežskú rezidenciu do Avignonu, čím začal tzv. avignonské zajatie pápežov.
Benedikt XI. bol autorom zbierky kázní a komentárov do evanjelia podľa Matúša, Žalmov, Knihy Jób a Apokalypsy. Bol tiež jediným z pápežov svojej doby, ktorého Dante Alighieri neposudzoval negatívne.
Blahorečený bol 24. apríla 1736 pápežom Klementom XII..
Generálny predstavený Rehole kazateľov

Generálny predstavený (generál) alebo Magister je hlava dominikánskeho rádu. Volí ho generálna kapitula (zhromaždenie zástupcov provincií) na 9 rokov. Zoznam je uvedený pod Zoznam generálnych predstavených Rehole kazateľov.
Bor (Srbsko)

Bor () je mesto vo východnom Srbsku v pohorí tzv. Srbských Karpát. Je priemyselným mestom a administratívnym centrom Borského okruhu. Má celkom 34 160 obyvateľov.
Samotné mesto sa nachádza v hlbokých lesoch, avšak je tiež obklopené celým radom povrchových baní na ťažbu medi a takisto aj zlievarní. Ťažba tejto rudy bola zahájená v Bore a jeho okolí v roku 1904, kedy licenciu na ťažbu tejto suroviny získala jedna francúzska spoločnosť. Za viac ako sto rokov od tej doby sa Bor rozrástol z obyčajnej dediny do veľkosti mesta s niekoľkými desiatkami tisíc obyvateľov. Štatút mesta získal Bor v roku 1945 a o takmer dva roky neskôr prekročil hranicu desaťtisíc obyvateľov. Spoločnosť na ťažbu a spracovanie medi bola znárodnená a v 80. rokoch vďaka exportu do krajín Západnej Európy zažilo mesto svoj najväčší rozvoj. Priemysel sa však po rozpade SFRJ dostal do ťažkého útlmu.
Nicolas Sarkozy

Nicolas Paul Stéphane Sarközy de Nagy-Bocsa ( ; * 28. január 1955, Paríž, Francúzsko) je francúzsky politik. Od mája 2007 do mája 2012 bol prezidentom Francúzska a spolukniežaťom Andorry.
Pôvod.
Sarkozy je syn maďarského otca narodeného v roku 1928 v Budapešti pochádzajúceho z maďarského šľachtického rodu a matky grécko-židovského pôvodu narodenej v Solúne. Rodina jeho otca utiekla z Maďarska pred Červenou armádou v roku 1944, Pál Sarkozy krátko nato vstúpil do Cudzineckej légie, demobilizoval v Marseille v roku 1948 a o rok neskôr sa zoznámil s matkou Nicolasa Sarkozyho. Vychovávali ho v katolíckej viere. O jeho prisťahovaleckom pôvode aj jeho postoju k sprísneniu imigračných zákonov diskutujú jeho priaznivci aj odporcovia.
Politická kariéra.
Prezident republiky.
18. máj 2007 Sarkozy vymenoval vládu pod vedením premiéra François Fillona.
15. februára 2012 oznámil svoju druhú kandidatúru a účasť v prezidentských voľbách 2012.
V prvom kole prezidentských volieb skončil ako druhý a postúpil do druhého kola hlasovania. 7. mája 2012, v druhom kole nebol zvolený, vyhral kandidát socialistov François Hollande.
16. júna 2012 mu vypršala doba imunity z titulu jeho prezidentského mandátu. 
Korupčný škandál.
3. júla 2012, po uplynutí imunity prezidentskej funkcie, polícia prehľadala jeho firmu aj jeho súkromné sídla v Paríži. 1. júla 2014 bol zadržaný a vypočutý francúzskou políciou v prípade vyšetrovania korupčnej a odpočúvacej kauzy. 1. marca 2021 ho parížsky súd uznal vinným z korupcie a obchodovania s vplyvom v prezidentskej kampani z roku 2007, kedy prijal peniaze od dedičky firmy L’Oréal Liliane Bettencourtovej. Uložený mu bol trojročný trest odňatia slobody, z toho jeden rok nepodmienečne. Voči verdiktu súdu sa môže odvolať. Po Jacquesovi Chiracovi sa stal 2. francúzskym prezidentom, ktorého súdili za korupciu.
Iné projekty.
Anton Alexejevič Volčenkov

Anton Alexejevič Volčenkov (* 25. február 1982, Moskva, Rusko) je ruský hokejový obranca, v súčasnosti hráč klubu NHL Ottawa Senators. Bol draftovaný Ottawou v prvom kole v roku 2000. V drese Senators nastupuje od sezóny 2002/03.
Bol kapitánom Ruskej reprezentácie do 18 rokov, ktorá získala na Majstrovstvách sveta v roku 2001 zlatú medailu. Reprezentoval na Zimných olympijských hrách 2006 a na Majstrovstvách sveta 2008, kde získal zlato.
Mario Lemieux

Mario Lemieux (* 5. október 1965, Montreal, Quebec, Kanada) je bývalý kanadský hokejový útočník, ktorý odohral 17 sezón za tím Pittsburgh Penguins v NHL. S hokejovou kariérou skončil v roku 2006 kvôli nepravidelnému rytmu srdca, v súčasnosti stále pôsobí v organizácii Penguins, je majiteľom klubu.
Drží v NHL viacero rekordov a je mnohými považovaný za jedného z najlepších hokejistov v histórii športu. Lemieux nosieval číslo 66, ktoré je ako pocta pre neho už vyradené z používania v Pittsburghu.
Klubová kariéra.
Lemieux debutoval v NHL 11. októbra 1984 v zápase proti Boston Bruins a dokázal potvrdiť očakávania, keď strelil zo svojej prvej strely gól. Počas jeho nováčikovskej sezóny dostal nomináciu do NHL All-Star zápasu a stal sa prvým nováčikom v histórii, ktorý získal ocenenie najužitočnejší hráč zápasu. Hoci Lemieux nehral pre zranenie v siedmich zápasoch NHL dokázal získať 100 kanadských bodov a získal Calder Memorial Trophy pre najlepšieho nováčika v sezóne. 
Reprezentácia.
Bol kapitánom reprezentácie Kanady na Zimných olympijských hrách v roku 2002, kde získal zlatú medailu. Za Kanadu hral aj na Majstrovstvách sveta v roku 1985, Kanadskom pohári v roku 1987 (zlatá medaila), bol kapitánom zlatého mužstva na Svetovom pohári v roku 2004.
William McKinley

William McKinley (* 29. január 1843, Niles, Ohio, USA – † 14. september 1901, Buffalo, New York) bol 25. prezident Spojených štátov. Bol zavraždený anarchistom a v úrade ho nahradil Theodore Roosevelt.
Benedikt XIII.

Služobník Boží Benedikt XIII., , (narodený ako Pietro Francesco Orsini, rehoľným menom Vincenzo Maria Orsini; * 2. február 1649, Gravina in Puglia – † 21. február 1730, Castel Gandolfo) bol pápež v období pontifikátu od 29. mája 1724 do 21. februára 1730.
Pochádzal z radov vysokej talianskej šľachty, z rodiny Orsini.
Biografia.
Narodil sa 2. februára 1649 v Gravina in Puglia ako Pietro Francesco Orsini de Gravina. 13. februára 1668 vstúpil do rehole kazateľov (dominikáni) a prijal meno Vincenzo Maria. 22. februára 1671 bol vysvätený za diakona a za dva dni neskôr, 24. februára 1671 ho pápež Klement X. vysvätil za kňaza. Na konzistóriu 22. februára 1672 bol ako 23 ročný, ani nie rok po kňazskej vysviacke, pápežom Klementom X. vymenovaný za kardinála s titulom kardinál-kňaz a titulárnym kostolom San Sisto. 4. januára 1673 bol vymenovaný za prefekta Kongregácie pre koncil. 28. januára 1675 bol vymenovaný za arcibiskupa manfredonského; 3. februára 1675 obdržal biskupskú vysviacku z rúk Paluzza "kardinála" Paluzzi Altieriho Degli Albertoni a spolusvätiteľov Stefana Brancaccia, biskupa viterbského a Constanza Zaniho OSB, biskupa imolského. 22. januára 1680 ho blahoslavený Inocent XI. vymenoval za arcibiskupa cesenského a ten istý pápež ho 18. marca 1686 vymenoval za arcibiskupa beneventského. 3. januára 1701 ho pápež Klement XI. povýšil na kardinála-biskupa s titulárnym sídlom Frascati, neskôr mu 18. marca 1715 toto sídlo ten istý pápež zmenil na Porto e Santa Rufina. Na konkláve konanom od 20. marca do 29. mája 1724 (71 dní) po smrti Inocenta XIII. bol 12. júla 1730 ako 75 ročný zvolený za pápeža a o 6 dní neskôr, 4. júna bol intronizovaný. Jeho pontifikát sa vyznačoval nezvyčajnou skromnosťou a štedrosťou, aj po svojom zvolení žil ako mních. Navštevoval chorých a umierajúcich. Mal vo zvyku chodiť inkognito von z mesta bez doprovodu, aby sa mohol nerušene modliť. Nešťastným momentom jeho pontifikátu bolo vymenovanie márnotratného Niccola Cosciu, ktorý bol neskôr exkomunikovaný Benediktovým nástupcom. Politika Cosciu spočívala v obohacovaní predajom ofícií, prijímaním úplatkov a zaistením, aby pápežovi radili jedine oni. Aj z týchto dôvodov sa pápežovi oslabil svetský vplyv. Zomrel 23. februára 1730 v Castel Gandolfo v Pápežskom štáte.
Beatifikačný proces.
Beatifikačný proces Benedikta XIII. bol otvorený trikrát. Prvý raz v roku 1755 v Tortone pápežom Benediktom XIV., ale vôbec nepostupoval, a preto ho zastavili.
Druhý raz bol proces otvorený 21. februára 1931 tamtiež, ale kvôli pochybnostiam o etike Niccola Coscia, ktorého tento pápež vymenoval za kardinála bol proces v roku 1940 znova zastavený.
Tretíkrát proces otvorili 17. januára 2004, oficiálne však proces otvorili až na začiatku roku 2012 v rímskej Lateránskej bazilike; proces otvoril kardinál Agostino Vallini. Postulátorom kauzy sa stal Francesco Maria Ricci OP V súčasnosti je Benedikt XIII. titulovaný ako Služobník Boží.
24. februára 2017 bola ukončená diecézna fáza procesu.
Norman G. Thomas

Norman G. Thomas je americký astronóm.
Pracoval v Lowell Observatory spolu s Robertom Burnhamom ml., autorom slávnej trojzväzkovej knihy "Celestial Handbook" (Nebeská príručka).
Je objaviteľom niekoľkých planétok, vrátane zo skupiny Apollo - 4544 Xanthus a 4581 Asclepius a zo skupiny Amor - 3352 McAuliffe.
Asynchrónny motor

Asynchrónny motor je druh elektromotora. Je to točivý elektrický stroj (elektromotor), pracujúci na striedavý prúd. Je to najrozšírenejší pohon v elektrotechnike vôbec.
Tok energie medzi hlavnými časťami motora (stator a rotor) je realizovaný výhradne pomocou elektromagnetickej indukcie, preto sa často tento motor označuje ako motor indukčný. Výhodou asynchrónneho motora je vysoká spoľahlivosť, jednoduchá konštrukcia a napájanie z bežnej striedavej siete. Napájacie napätie môže byť jednofázové alebo trojfázové (ktoré je používanejšie).
Asynchrónny motor vynašiel Nikola Tesla.
Hendrik van Gent

Hendrik van Gent (1900 – 29. marec 1947, Amsterdam) bol holandský astronóm.
V roku 1928 odišiel do Johannesburgu v Južnej Afrike kde dlhú dobu žil a pracoval. Študoval premenné hviezdy, a tiež objavil niekoľko planétok a komét. Je podľa neho pomenovaný mesačný kráter Van Gent, na odvrátenej strane mesiaca.
Umrel relatívne mladý na srdcový infarkt.
Drvivá Menšina

Drvivá Menšina bola slovenská hip-hopová hudobná skupina. Jej členovia boli DNA, Šegy 100 a Bacil, ktorý je z Ružinova, ostatní pochádzajú z Petržalky. Skupina spolu so skupinou LUZA tvorila zoskupenie Názov Stavby.
Alimos

Alimos môže byť:
Selecký potok

Selecký potok môže byť:
Drieňovský potok

Drieňovský potok môže byť:
Mačací potok

Mačací potok môže byť:
Jedľovec

Jedľovec môže byť:
Belujský potok

Belujský potok môže byť:
Blatný potok

Blatný potok môže byť:
Chvostnaté obojživelníky

Chvostnaté obojživelníky (iné názvy: chvostnaté, obojživelníky chvostnaté, mlokovce, mlokotvaré, mloky ; lat. "Caudata" alebo "Urodela") sú taxón (podtrieda či rad) obojživelníkov. Sú rozšírené v Európe a v Ázii (vrátane Japonska a Taiwanu).
Systematika.
chvostnaté obojživelníky (Caudata)/ mloky (Urodela) v širšom zmysle:
Cauchyho postupnosť

Cauchyho postupnosť (iné názvy: fundamentálna postupnosť, cauchyovská postupnosť, bolzanovská postupnosť) je postupnosť bodov daného metrického priestoru, ktorej prvky sú k sebe od určitého miesta ľubovoľne blízko. Každá konvergentná postupnosť je cauchyovská. Úplný metrický priestor sa definuje ako priestor, v ktorom je aj každá cauchyovská postupnosť konvergentná.
Definícia.
Nech je daný metrický priestor formula_1. Postupnosť formula_2 v formula_3 sa nazýva Cauchyho, ak platí:
Troyská unca

Troyská unca (iné názvy: trojská unca, trójska unca; ), skr. t oz / oz. tr., je tradičná (anglická) jednotka hmotnosti ušľachtilých kovov, zlata, striebra, platiny, mincí, drahokamov a perál, ako aj jednotka hmotnosti v lekárnictve a vo vede. 
Pochádza z troyského merného systému, ktorý siaha do čias Viliama I. Dobyvateľa (okolo roku 1000). Jej názov je odvodený od malého francúzskeho mesta Troyes v Aube, ktoré bolo v stredoveku dôležitým obchodným centrom.
1 troyská unca (oz. tr.) = 1/12 troyskej libry (pound troy; lb. tr.) = 20 pennyweight (dtw.) = 480 granov/grainov (graines; gr.) = 31,1034768 gramov (g)
Dru Drury

Dru Drury (* 4. február 1725, Wood Lane pri Londýne – † 15. január 1804, Turnham Green) – bol anglický zlatník a významný entomológ.
Otec Dru Druryho bol zlatník, po ktorom Dru Drury prevzal jeho živnosť v roku 1748. V tejto profesii pokračoval až do roku 1789, kedy ukončil svoju činnosť a venoval sa už hlavne entomológii. V období medzi rokmi 1780 až 1782 pôsobil ako prezident tzv. „Druhej entomologickej spoločnosti v Londýne“ . Zomrel roku 1804 vo veku cca 79 rokov a bol pochovaný v St. Martin-in-the-Fields.
V rokoch 1770 až 1787 publikoval trojdielnu prácu "Illustrations of Natural History, wherein are exhibited upwards of 240 figures of Exotic Insects", ktorá bola neskôr prepracovaná a vydaná pod titulom: "Illustrations of Exotic Entomology" v roku 1837.
Dru Drury bol vynikajúci zberateľ. Jeho zbierka pozostávala z cca 11 000 druhov hmyzu, prevažne motýľov.
Dedičné krajiny (Rakúsko)

Dedičné krajiny ( alebo "Erblande") bolo v novoveku používané označenie pre pôvodné habsburské rakúske územia na rozdiel od neskôr získaných území. V užšom zmysle to boli len tzv. „nemecké dedičné krajiny (v rakúskej monarchii)“ alebo „rakúske dedičné krajiny“, teda rakúske krajiny a Kransko (ale bez Salzburska). V širšom zmysle dedičné krajiny zahŕňali aj „české dedičné krajiny“, teda krajiny českej koruny. Do dedičných krajín nepatrilo Uhorsko (krajiny svätoštefanskej koruny), Halič, Taliansko či Rakúske Nizozemsko. V ústave z marca 1849 bol pojem nahradený pojmom korunné krajiny, ale používal sa aj neskôr.
Podľa niektorých zdrojov pojem v 17. a najmä 18. storočí zahŕňal všetky habsburské územia v strednej Európe (vrátane najmä aj Uhorska) a išlo teda teda o vtedajšie oficiálne označenie habsburskej monarchie do roku 1804.
Mloky

Mloky môže byť:
Violončelový koncert (Schumann)

Violončelový koncert a-mol, Op. 129 je dielo nemeckého skladateľa Roberta Schumanna. 
Schumann dielo zložil vo svojom umelecky plodnom roku 1850, počas šťastného životného obdobia, ktoré sa už neskôr neopakovalo. Zapríčinili to viaceré okolnosti: presťahovanie sa do Düsseldorfu, kde sa cítil spokojne, a útlm jeho psychických ťažkostí. Za týchto okolností sa skladateľ rozhodol napísať dielo charakteru kantilény pre violončelo, na ktoré kedysi sám hral. Partitúru mal hotovú za rekordné dva týždne, čo svedčí o hlbokom zaujatí Schumanna hudobným materiálom. Pri komponovaní nepodľahol dobovému trendu produkcie virtuóznej hudby určenej na exhibíciu umelcov. Pri písaní sólového partu sa viac sústredil na obsah a hĺbku než vonkajší efekt. Ako slabšia stránka tohto diela sa vždy ale javil part orchestrálny. Schumann napokon nikdy nebol žiadnym majstrom inštrumentácie. Partitúru sa snažili "vylepšiť" viacerí dirigenti a skladatelia, dnes sa všeobecne hráva koncert v Šostakovičovej úprave, ktorý zmeny previedol veľmi citlivo a nenarušil tak výrazne Schumannov povodný plán. 
Koncert sa skladá z troch viet, prepojených do jednoho súvislého celku. Po štyroch úvodných taktoch orchestra vstupuje violončelo, ktoré prednesie hlavnú tému - košatú emocionálnu melódiu. Druhá téma je viac vášnivá. V celej vete, ktorá sa ma podľa označenia skladateľa hrať "nie príliš rýchlo", počuť typickú Schumannovskú melodiku - citlivú, trochu rozorvanú a ťažko zachytiteľnú. Druhá veta, "Langsam (Pomaly)", je nezvyčajne krátka, ale krásna. Sólový nástroj hrá jemne plynúcu melódiu, v strednej časti vety prerušenú výraznými dvojhmatmi. Krátkou osminovou kadenciou prechádza violončelo do poslednej vety. Tá má nasledovný hlavný motív: tri údery orchestru doplnené violončelom jedným taktom v šestnástinových notách. Tento motív sa objavuje vo vete v roznej podobe vyše stokrát. Postupne, a čoraz naliehavajšie sa tu začína vynárať i téma z prvej vety. Je tu kadencia striedmo doprevádzaná orchestrom, na ktorú naväzuje záverečná kóda.
Schumannov koncert je jediný významný violončelový koncert raného romantizmu. Stojí osamotený v takmer storočnej pauze medzi koncertami Haydna a Saint-Saënsa. Hoci sólový part nepatrí medzi najefektnejšie vo violončelovej literatúre, práve úprimnosť a citová hĺbka Schumannovej hudby zapríčinila, že sa koncert natrvalo zaradil medzi 5 najvýznamnejších violončelových koncertov.
Mlok

Mlok môže byť:
Budínsky potok

Budínsky potok môže byť:
Španie

Španie môže byť:
Uhelná Příbram

Uhelná Příbram je mestečko ležiaca v okrese Havlíčkův Brod. Má 525 obyvateľov (28. 8. 2006) a jej katastrálne územie má rozlohu .
Vlajka Lichtenštajnska

Vlajka Lichtenštajnska má dva vodorovné pruhy, modrý a červený. V hornom rohu je umiestnená žltá kniežacia koruna; v tejto úprave sa používa od roku 1937, k malej úprave koruny došlo roku 1982. Koruna bola pridaná preto, že dochádzalo k zámene s vtedajšou vlajkou haitskou (na berlínskych olympijských hrách v roku 1936).
Modrá a červená sú od 19. storočia národne lichtenštajnské farby a boli roku 1921 potvrdené ústavou. Modrá symbolizuje oblohu, červená žiar večerných ohňov, kniežacia koruna jednotu ľudu, štátu a panovníckeho domu. Pretože namiesto vlajky bola často vešaná zástava upevnená k žrdi na spôsob cirkevnej zástavy, vtedy zvisle, objavuje sa niekedy aj na vlajkách kniežacia koruna otočená o deväťdesiat stupňov k žrdi, ku ktorej potom smeruje svojou hornou časťou.
Pre služobné potreby bola roku 1982 zavedená štandarda vlády a parlamentu ("Landtag"), ktorá má dva vodorovné pruhy, modrý a červený, a uprostred veľký lichtenštajnský znak.
Jimramov

Jimramov je mestečko ležiace v okrese Žďár nad Sázavou. Jeho katastrálne územie má rozlohu a žije tu obyvateľov ("").
Dedičné krajiny

Dedičné krajiny boli :
Studničná

Studničná je miestna časť obce Komjatná v okrese Ružomberok. Samostatne stojaca, oddelená od obce Komjatná lesnou dolinkou o dĺžke asi tri kilometre.
Leží na severnom okraji Veľkej Fatry (podcelok Šípska Fatra) medzi masívmi Hlavačky (), Tlstej hory () a Kečiek () v nadmorskej výške , 1,5 km juhovýchodne od centra obce, pri ceste do Ružomberka. Cez Studničnú preteká potok Komjatná.
Osada sa písomne spomína v roku 1660. Priamo v osade čnejú vežovité vápencové bralká. Masív Hlavačky je známy horolezeckými cvičnými stenami. 
Zastavujú tu všetky autobusy pravidelnej linky Ružomberok – Komjatná. Stojí tu kaplnka. Na svahu Sivej skaly () je lyžiarsky vlek, juhovýchodne od osady v lokalite Očenáška televízny vysielač.
Studničnou prechádza červeno-značkovaná turistická trasa zo Švošova a Komjatnej do Sedla pod Radičinou a ďalej do ružomberskej mestskej časti Rybárpole. Zo sedla vedie žlto-značkovaná odbočka na vrchol Kečiek. Osadou tiež prechádza cykloturistický okruh Ružomberok – Likavka – Valaská Dubová – Studničná – Radičiná () – Rybárpole – Ružomberok.
Troyská libra

Troyská libra (iné názvy: trojská/trójska libra, troyský/trojský/trójsky funt, anglická lekárnická libra; ), skratka lb. tr., je tradičná (anglická) jednotka hmotnosti ušľachtilých kovov, zlata, striebra, platiny, mincí, drahokamov a perál, ako aj jednotka hmotnosti v lekárnictve a vo vede. Pochádza z troyského merného systému, ktorý siaha do čias Viliama I. Dobyvateľa (okolo roku 1000). Jej názov je odvodený od malého francúzskeho mesta Troyes v Aube, ktoré bolo v stredoveku dôležitým obchodným centrom.
1 troyská libra (lb. tr.) = 12 troyských uncí (oz. tr.) = 240 pennyweight (dtw.) = 5760 granov/grainov (graines; gr.) = 373,24 gramov (g)
Hieronym Pražský

Hieronym Pražský (* medzi 13781380, Praha† 30. máj 1416, Konstanz) bol český filozof, teológ, náboženský mysliteľ a reformátor.
Život.
Hieronym Pražský pochádzal z Nového mesta pražského, bol o niekoľko rokov mladší než Jan Hus, s ktorým sa zoznámil na štúdiách v Prahe na univerzite.
V roku 1398 ukončil štúdium s titulom bakalár a odišiel študovať do Oxfordu. Tu sa zoznámil s učením anglického reformátora Jána Viklefa a po ukončení štúdia priviezol z Anglicka Viklefove spisy. V roku 1403 sa vypravil do Palestíny a Jeruzalema. Od roku 1407 pôsobil Hieronym na pražskej univerzite. V roku 1410 bol už vo Viedni, kde ho uväznili a obvinili z kacírstva, ale súdu sa vyhol útekom. V roku 1412 sa zúčastnil odpustkových nepokojov v Prahe. Prianie poznať zvláštnosti pravoslávnej bohoslužby ho v roku 1413 priviedlo do Ruska a Litvy, navštívil aj Poľsko.
Ako zástanca Viklefa a Jana Husa bol prenasledovaný, zúčastnil sa kostnického koncilu, ale v máji 1415 bol uväznený a súdený. Bol upálený na hranici na rovnakom mieste na rýnskom brehu necelý rok po Husovej poprave. Hieronymov pobyt v Kostnici a upálenie je opísané v Kostnickej kronike ako aj v Rozprávaní o majstrovi Hieronymovi Pražskom upálenom v Kostnici pre meno Kristovo ("Narratio de magistro Hieronymo Pragensii pro Christi nomine Constantiae exusto") Petra z Mladoňovic.
Zoznam škôl na Slovensku

Pre zoznam škôl na Slovensku, pozri nasledujúce zoznamy:
Einsteinov model tuhej látky

Einsteinov model tuhej látky je prvý a z hľadiska súčasnosti najjednoduchší model ideálneho kryštálu.
V Einsteinovom modeli sa predpokladá :
kde α je silová konštanta elastických síl.
Vzhľadom na rovnocennosť všetkých N atómov vytvárajúcich kryštál, je sila rovnaká pre všetky uvažované atómy a tiež zložky sily do jednotlivých súradnicových osí sú rovnaké. Pôsobením takej sily konajú atómy v kryštále harmonický pohyb okolo svojich rovnovážnych polôh, pričom frekvencia kmitov je pre všetky atómy rovnaká. Nazývame ju "Einsteinova charakteristická frekvencia" a značíme ju ωE. Pretože v trojrozmernom prípade môže kmitať každý atóm kryštálu v troch nezávislých smeroch, potom podľa Einsteinovho modelu "tuhá látka je množina 3N nezávislých harmonických oscilátorov kmitajúcich s rovnakou frekvenciou ωE".
Debyeov model tuhej látky

Debyeov model tuhej látky sa radí medzi najúspešnejšie modely tuhej látky. Na rozdiel od Einsteinovho modelu tuhej látky uvažoval Debye o kmitoch celého kryštálu ako o kmitoch tesne spriahnutých atómov, a nie len jediného nezávislého atómu. V snahe započítať interakciu susedných atómov, opísal Debye prípad, pri ktorom považoval tuhú látku za spojitý elastický objekt, v ktorom sa šíria elastické vlny. Energia týchto vĺn je kvantovaná, t. j. v ohraničenom pružnom prostredí môžu stojaté elastické vlny vzniknúť len pre celkom určité frekvencie, teda len pre celkom určité kmitavé stavy.
Podľa Debyea v skutočných kryštáloch sa síce jednotlivé atómy nesprávajú ako nezávislé harmonické oscilátory, ale ich kmity je aj napriek tomu možné opísať pomocou lineárnych harmonických oscilátorov. Predpokladá, že jediným možným druhom pohybu viazaných častíc v kryštále je ich kmytavý pohyb okolo rovnovážnych polôh. Amplitúdy týchto kmitov sú väčšinou malé v porovnaní s medziatómovými vzdialenosťami a frekvencie sú diskrétne.
V Debyeovom modeli, podobne ako v Einsteinovom, je teda tuhá látka súborom 3N oscilátorov. Ale na rozdiel od Einsteinovho modelu, v Debyeovom modeli v dôsledku atómových väzieb atómy kryštálu nekmitajú nezávisle od seba, ale tvoria "sústavu 3N viazaných ocilátorov", keď každý atóm je viazaný s okolím troma nehmotnými pružinami. Energia týchto oscilátorov je tiež kvantovaná a ich frekvencie sú diskrétne s rôznymi hodnotami z istého uzavretého intervalu.
Zoznam stredných škôl na Slovensku

Pre zoznam stredných škôl na Slovensku, pozri: